|  |  |  |
| --- | --- | --- |
|  |  |  |
| **GULBENES NOVADA PAŠVALDĪBA** | | |
| Reģ. Nr. 90009116327 | | |
| Ābeļu iela 2, Gulbene, Gulbenes nov., LV-4401 | | |
| Tālrunis 64497710, mob.26595362, e-pasts: dome@gulbene.lv, www.gulbene.lv  ­­­­­­­­­­­­­ | | |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025.gada \_\_.jūlijā** | **Nr. GND/2025/** |
|  | **(protokols Nr. ; .p.)** |

**Par izmaiņām** **Gulbenes novada pašvaldības ētikas komisijas sastāvā**

Saskaņā ar Gulbenes novada pašvaldības domes 2023.gada 21.decembra saistošo noteikumu Nr.24 “Gulbenes novada pašvaldības nolikums” 13.22.apakšpunktu dome izveido Gulbenes novada pašvaldības ētikas komisiju (turpmāk – komisija), kas ir pastāvīga Gulbenes novada pašvaldības domes izveidota institūcija un kas atbilstoši normatīvo tiesību aktu prasībām un nolikumam nodrošina un uzrauga Gulbenes novada pašvaldības ētikas kodeksa prasību ievērošanu.

Atbilstoši Gulbenes novada pašvaldības 2024.gada 25.jūlija iekšējā normatīvā akta Nr.GND/IEK/2024/20 “Gulbenes novada pašvaldības ētikas komisijas nolikums” (turpmāk – nolikums) 3.punktam komisiju izveido, reorganizē vai likvidē Gulbenes novada pašvaldības dome, pieņemot attiecīgu lēmumu. Savukārt nolikuma 9., 10.1. un 10.2.apakšpunkts paredz, ka cita starpā komisijā ir jābūt iekļautiem trīs domes deputātiem, kurus komisijas sastāvā apstiprina ar domes lēmumu, kā arī vienam Gulbenes novada Centrālās pārvaldes darbiniekam ar juridisko izglītību.

Saskaņā ar Pašvaldības domes deputāta statusa likuma 2.panta otrās daļas noteikumiem deputāta pilnvaras izbeidzas ar nākamā sasaukuma domes pirmās sēdes dienu vai ar pagaidu administrācijas izveidošanu atbilstoši Pašvaldības domes vēlēšanu likuma 24.panta noteikumiem.

Atbilstoši Gulbenes novada vēlēšanu komisijas 2025.gada 8.jūnija sēdes protokolā Nr.11 atspoguļotajai informācijai, pamatojoties uz Pašvaldības domes vēlēšanu likuma 44.panta pirmo daļu, ir apstiprināti 2025.gada 7.jūnija Gulbenes novada pašvaldības domes vēlēšanu rezultāti, nosakot Gulbenes novada pašvaldības domē jaunievēlētos deputātus. Saskaņā ar Pašvaldības domes deputāta statusa likuma 2.panta pirmo daļu deputāta pilnvaras sākas ar jaunievēlētās domes pirmās sēdes dienu vai ar brīdi, kad Pašvaldības domes vēlēšanu likuma 43.pantā noteiktajā kārtībā iepriekšējā deputāta vietā stājas nākamais kandidāts no attiecīgā saraksta.

Ņemot vērā faktu, ka pēc 2025.gada 7.jūnija pašvaldību vēlēšanām Gulbenes novada pašvaldības domes pirmā sēde tika organizēta 2025.gada 30.jūnijā un komisijas locekļi – Anatolijs Savickis, Atis Jencītis un Aivars Circens, netika ievēlēti domes sastāvā, minētās personas ir zaudējušas deputāta statusu, kā rezultātā tām ir zudis arī tiesiskais pamats pildīt komisijas locekļu pienākumus. Saskaņā ar Gulbenes novada pašvaldības domes 2025.gada 26.jūnija lēmumiem Nr. GND/2025/476 “*Par izmaiņām Gulbenes novada pašvaldības sabiedriskā transporta komisijas, Gulbenes novada pašvaldības interešu un neformālās izglītības programmu izvērtēšanas komisijas un Gulbenes novada pašvaldības ētikas komisijas sastāvā*”, Nr. GND/2025/477 “*Par izmaiņām Gulbenes novada pašvaldības iepirkumu komisijas, Gulbenes novada pašvaldības interešu izglītības programmu izvērtēšanas un valsts mērķdotācijas un pašvaldības dotācijas finansējuma sadales komisijas un Gulbenes novada pašvaldības ētikas komisijas sastāvā*” un Nr. GND/2025/480 “*Par izmaiņām Gulbenes novada pašvaldības dzīvokļu jautājumu komisijas, Gulbenes novada pašvaldības sporta komisijas, Gulbenes novada pašvaldības stipendiju piešķiršanas komisijas, Gulbenes novada pašvaldības ētikas komisijas un Gulbenes novada pašvaldības jaunatnes lietu konsultatīvās komisijas sastāvā*” minētās personas cita starpā ir atbrīvotas no komisijas locekļu amatiem ar 2025.gada 29.jūniju.

Ievērojot minēto, Gulbenes novada pašvaldības domei nepieciešams apstiprināt trīs jaunievēlētās domes deputātus komisijas locekļu amatiem. Atbilstoši Gulbenes novada pašvaldības domes priekšsēdētāja ieteikumam darbam komisijā ir pieteikušies trīs domes deputāti – Ivars Kupčs, Artūrs Smagars un Guntis Princovs.

Papildus minētajam ir saņemts Gulbenes novada Centrālās pārvaldes Juridiskās un personālvadības nodaļas vecākā jurista Eduarda Garkušas iesniegums par darba tiesisko attiecību izbeigšanu ar 2025.gada 22.augustu (pēdējā darba diena).

Ņemot vērā augstāk minēto un pamatojoties uz Pašvaldības domes deputāta statusa likuma 2.panta otro daļu, Gulbenes novada pašvaldības domes 2023.gada 21.decembra saistošo noteikumu Nr.24 “Gulbenes novada pašvaldības nolikums” 13.22.apakšpunktu un Gulbenes novada pašvaldības 2024.gada 25.jūlija iekšējā normatīvā akta Nr.GND/IEK/2024/20 “Gulbenes novada pašvaldības ētikas komisijas nolikums” 3., 9. un 10.1.apakšpunktu, atklāti balsojot PAR –\_\_; PRET – \_\_; ATTURAS – \_\_, Gulbenes novada pašvaldības dome NOLEMJ:

1. IEVĒLĒT Gulbenes novada pašvaldības ētikas komisijas locekļa amatā Gulbenes novada pašvaldības domes deputātu Ivaru Kupču.
2. IEVĒLĒT Gulbenes novada pašvaldības ētikas komisijas locekļa amatā Gulbenes novada pašvaldības domes deputātu Artūru Smagaru.
3. IEVĒLĒT Gulbenes novada pašvaldības ētikas komisijas locekļa amatā Gulbenes novada pašvaldības domes deputātu Gunti Princovu.
4. ATBRĪVOT Eduardu Garkušu no Gulbenes novada pašvaldības ētikas komisijas locekļa amata ar 2025.gada 22.augustu.

Gulbenes novada pašvaldības domes priekšsēdētājs N.Mazūrs